ซื้อกองทุนผ่านเน็ตกสิกรยอดพุ่ง47%
บลจ.กสิกรไทย เผยยอดซื้อขายกองทุนผ่านอินเทอร์เน็ตเพิ่ม 47% พบ 1 ปีแห่ลงทะเบียนใหม่พุ่ง 153%
31 ก.ค. 2555

บลจ.กสิกรไทย เผยยอดซื้อขายกองทุนผ่านอินเทอร์เน็ตเพิ่ม 47% พบ 1 ปีแห่ลงทะเบียนใหม่พุ่ง 153%
น.ส.ยุพาวดี ตู้จินดา ผู้ช่วยกรรมการผู้จัดการ บริษัทหลักทรัพย์จัดการกองทุน (บลจ.) กสิกรไทย เปิดเผยว่า ปัจจุบันมีผู้ลงทุนผ่านช่องทางอินเทอร์เน็ต (KCyber Invest) ของบริษัทเพิ่มขึ้นต่อเนื่อง ณ สิ้นเดือน มิ.ย. 2555 มียอดเพิ่มขึ้น 47% จากช่วงเดียวกันของปีก่อน
นอกจากนี้ พบว่ายอดการทำธุรกรรมและเม็ดเงินลงทุนในกองทุนรวมในไตรมาส 2 ของปีนี้สูงกว่าช่วงเดียวกันของปีก่อน โดยเฉลี่ยมีเม็ดเงินลงทุนประมาณ 2.2 แสนบาทต่อหนึ่งรายการ จาก 1.7 แสนบาทต่อหนึ่งรายการ
“ตัวเลขดังกล่าวสะท้อนความเชื่อมั่นของผู้ลงทุนที่มีต่อการลงทุนทางอินเทอร์เน็ตของบริษัท ซึ่งหักบัญชีซื้อกองทุนได้ 5 ธนาคาร และยังชำระค่าซื้อกองทุน LTFRMF ด้วยบัตรเครดิตกสิกรไทยผ่านอินเทอร์เน็ตและยังตรวจสอบกำไรขาดทุนในกองทุนที่ลงทุนได้” น.ส.ยุพาวดี กล่าว 
ด้านยอดการลงทะเบียนเข้าสู่ระบบริการ KCyber Invest ผ่านเว็บไซต์ยังเพิ่มขึ้นจากปีที่แล้ว 153% และมีการซื้อขายและสับเปลี่ยนกองทุนเกิดขึ้นจริง โดยบริษัทอยู่ระหว่างพัฒนาระบบให้รองรับการขายคืนกองทุน LTF ออนไลน์ 
ขณะที่บริการ KMutual Fund eNews &amp; Report เพื่ออัพเดตข่าวสารการลงทุนรายสัปดาห์ผ่านอีเมลมีผู้ใช้บริการกว่า 6.7 หมื่นราย หลังจากเปิดตัวไปเมื่อเดือน ก.พ.ที่ผ่านมา